Aarhuus Stifts-Tidende, 1843-03-07
Jndsendt. I Anledning af den om Elisabeth Andersdatters Henrettelse den 1ste Februar i Bladet Dannevirke fra en Tilskuer indrykkede og senere i flere Blade optagne Anmeldelse, der kan kaste en ufortjent Skygge paa Delinqventinden, begrunde Enkeltes Formeninger om hendes omvendte Tilstand, og i det almindelige Omdømme nedsætte de gode, dog saa iøinefaldende, Frugter af den Underviisning og Forberedelse til Døden, de Herrer Sognepræster Pastor Galskjøtt og Pastor Kragerup under hendes lange Arrest i Kolding med lige megen Omhyggelighed og Nidkjærhed have ydet hende, troer jeg som den Præst, der har havt det sørgelige Hværv at fuldende Delinqventindens sidste Beredelse til Døden og at være tilstede hos hende paa Retterstedet, at skylde hendes Minde og Sandheden, til Berigtigelse af denne Anmeldelse, at offentliggjøre, at hun ingensinde for mig har yttret Haab om at faae Henrettelsen udsat, men paa mit Spørgsmaal ved et af mine første Besøg, om hun ønskede Benaadning, blot svaret: "Skee Guds Villie, min Dødsdag komme, naar den vil, blot jeg tør troe mig nok forberedet." – Efterat Dødsdommen allernaadigst var stadfæstet, sagde hun endog uopfordret til mig, at det var godt og nødvendigt, at der var Dødsstraffe, og bad dybt bevæget, at hendes Exempel maatte gavne Verden ved at være til Advarsel for Ryggesløsheden og til Opfordring at søge Gud, man var dog saa vel hos ham. - Hendes Livs sidste Morgen modtog hun mig med de Ord: at som den stærke Blæst i Dag nok vilde rense Luften, saaledes haabede hun sikkert, at hendes Sjæl i Dag renset skulde vare hos Gud. – Den Roe og Kraft, hvormed hun tiltraadte og fuldendte den rædselfulde Døds-Gang, udgik saaledes, saavidt det menneskelige Øie kan bedømme, ingenlunde af Haab om jordisk Benaadning, men af det høiere Haab, hun som den Angerfulde og Omvendte gjennem Ordet havde annammet og efter hendes Udsagn, skjønne Drømme seet stadfæstet; og det har i Sandhed aldrig staaet mere levende for mig end under dette mit tunge Hværv, hvad den christelige Troe formaaer, naar den ret vorder annammet. – Naar det i hiin Anmeldelse hedder, at Delinqventinden paa Retterstedet skulde have yttret Noget, som i Afstanden ei kunde høves, men hvortil jeg skulde have svaret: det er for sildigt, da er dette en aabenbar Usandhed. Hverken efterat Dommen der var oplæst, en kort Psalme umiddelbar derefter paa hendes Begjæring afsjungen, eller efter at faa Trøstens og Haabets Ord af mig vare hende tilsagte, og jeg var traadt hen til hende til Afsked, talede hun et eneste Ord, men tilkjendegav blot ved Blik og Suk mod Himlen, hvorhen hendes Tanke og Bøn var vendt. – Anmelderen maa have misforstaaet de Ord, hvormed jeg under Af klædningen tiltalede hende og opfordrede hende til at vende Tanken fra det Synlige til det Usynlige. Egtved Præstegaard, den 16de Febr. 1843. Boving. skud og Haugeplads, til Auction 3 Gange efter hinanden, nemlig: Mandagen den 27de Marts førstkommende, om den 10de April, Formiddagen den 24de Kl. 11. Første og anden Auction afholdes paa Herredernes Tingsted i Aarhuus Raadhuus, hvorimod 3die Auction, hvorved Eiendommen absolut bortsælges, afholdes i selve Huset, som forevises af Søren Westergaard i Hvilsted. Denne Bekjendtgjørelse skeer tillige til Efterretning for de secondaire Pant- og Udlægshavere i Stedet, overeensstemmende med Placaten 22de April 1817. Hads & Ning Herreders Contoir i Aarhuus, d. 24de Febr. 1843. Nyholm, const.